допълнителните елементи на собствените средства, чрез дерогация от член 4 за периода от 31 март 2014 г. до 31 декември 2017 г., вместо общия образец за оповестяване на собствените средства от приложение IV според указанията в приложение V институциите попълват и публикуват според указанията в приложение VII временния образец за оповестяване на собствените средства от приложение VI.
 Член 6
 Влизане в сила
 Настоящият регламент влиза в сила на двадесетия ден след публикуването му в Официален вестник на Европейския съюз.
 Той се прилага от 31 март 2014 г.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 20 декември 2013 година.
 За Комисията
 Председател
 José Manuel BARROSO
 (1) ОВ L 176, 27.6.2013 г., стр. 1.
 (2) http://www.bis.org/publ/bcbs189.pdf
 (3) Директива 2013/36/ЕС на Европейския парламент и на Съвета от 26 юни 2013 г. относно достъпа до осъществяването на дейност от кредитните институции и относно пруденциалния надзор върху кредитните институции и инвестиционните посредници, за изменение на Директива 2002/87/ЕО и за отмяна на директиви 2006/48/ЕО и 2006/49/ЕО (ОВ L 176, 27.6.2013 г., стp. 338).
 (4) http://www.bis.org/publ/bcbs221.pdf
 (5) Регламент (ЕС) No 1093/2010 на Европейския парламент и на Съвета от 24 ноември 2010 г. за създаване на Европейски надзорен орган (Европейски банков орган), за изменение на Решение No 716/2009/ЕО и за отмяна на Решение 2009/78/ЕО на Комисията (OB L 331, 15.12.2010 г., стр. 12).
 ПРИЛОЖЕНИЕ I
 Методика за балансово равняване
 1)
 Институциите прилагат описаната в настоящото приложение методика с оглед предоставяне на информация за равняването между балансовите позиции, използвани за изчисляване на собствените средства, и тези, използвани за изчисляване на изискуемите собствени средства. Елементите на собствените средства в заверените финансови отчети включват всички елементи, които са компоненти на изискуемите собствени средства или се приспадат от тях — собствен капитал, пасиви, като например дълг, както и балансови позиции, които засягат изискуемите собствени средства, като нематериални активи, репутация, активи с отсрочен данък.
 2)
 Институциите използват като отправна точка съответните балансови позиции, използвани за изчисляване на собствените средства, както са ги посочили в публикуваните си финансови отчети. Финансовите отчети се приемат за заверени, когато равняването е извършено спрямо финансовите отчети, изготвени в края на годината.
 3)
 Когато институциите изпълняват предвидените в осма част от Регламент (ЕС) No 575/2013 задължения на консолидирана или подконсолидирана основа и когато обхватът на консолидацията или използваният в баланса във финансовите отчети метод за консолидиране се различава от обхвата на консолидацията и метода за консолидиране по първа част, дял II, глава 2 от Регламент (ЕС) No 575/2013, те оповестяват и баланса с обхват за регулаторни цели, т.е. баланса, съставен съобразно правилата в първа част, дял II, глава 2 от Регламент (ЕС) No 575/2013 във връзка с пруденциалната консолидация, ограничаващ се до елементите на собствените средства. Балансът с обхват за регулаторни цели е поне толкова подробен, колкото и балансът във финансовите отчети по отношение на елементите на собствените средства, и неговите елементи се представят срещу съответните елементи на собствените средства в баланса във финансовите отчети с ясна диаграма на съответствието. Институциите представят качествена и количествена информация за